open-index/open-wikipedia-markdown huggingface dataset:
Ivar Waldemar Brøgger

**Ivar Waldemar Brøgger** (1849–1909) var en norsk advokat, dommer og kommunepolitiker i Ålesund.

## Liv og virke
Han vokste opp i Tromsø som sønn av Christian Frederik Brøgger og Agnethe Wilhelmina (Mina), født Bruland. Faren var utdannet jurist og ansatt som kasserer ved Nordlandske kirke- og skolefond. I 1869 ble faren utnevnt til byfogd og politimester i Ålesund.

Ivar Waldemar Brøgger tok artium i Tromsø i 1867 og juridisk embedseksamen i 1872 og etablerte seg som privatpraktiserende sakfører (advokat) i Ålesund. Han ble offentlig forsvarer ved lagmannsretten. Han var også konstituert politimester i noen måneder i 1884.

Brøgger engasjerte seg i Ålesunds næringsliv og kommunens styre og stell. Han var Ålesunds ordfører fra 1892 til 1895 og på nytt fra 1899 til 1901. Han var høyremann.

I 1902 ble Brøgger utnevnt til sorenskriver i Nordfjord og flyttet inn på sorenskrivergården Løken i Naustdal ved Nordfjordeid. Han døde av kreft i 1909, 60 år gammel.

Han var gift med Cecilie Hanssen (1857–1919), som kom fra en kjent handelsfamilie i Ålesund. Hennes foreldre var konsul, reder og fiskeeksportør Frederik Hanssen og hustru Birgitte Marie, født Devold. Ole Andreas Devold var hennes morbror. Ivar Waldemar og Cecilie Brøgger fikk åtte barn. Eldstesønnen Kristian Fredrik Brøgger ble advokat og ordfører i Ålesund, som sin far.

## Referanser
OSIRIS-REx

**OSIRIS-APex** (eng.; **Origins**, **Spectral Interpretation**, **Resource Identification**, **Security**, **Apophis Explorer**) er NASA-romsonde som har som formål å skaffe en prøve på minst 60&nbsp;gram fra den karbonholdige asteroiden 101955 Bennu, og returnere prøven til jorden for analyser.

Romsonden ble skutt opp 8. september 2016, fløy forbi jorden 22. september 2017, og møtte asteroiden Bennu 3. desember 2018. De neste to årene analyserte den overflaten for å finne et egnet sted å hente en prøve fra. 20. oktober 2020 landet romsonden på asteroiden og samlet inn en prøve. Prøven ble levert på jorden 24. september 2023.

Asteroiden Bennu ble valgt som målet for studien fordi den er en «tidskapsel» fra solsystemets fødsel. Bennu har en svært mørk overflate og klassifiseres som en B-type asteroide, en underkategori av karbonholdige C-type asteroider. Slike asteroider anses som primitive, og har gjennomgått få geologiske endringer siden de ble dannet. Organiske molekyler, som aminosyrer, er tidligere funnet i meteoritt- og kometprøver, noe som indikerer at noen av ingrediensene som er nødvendige for liv kan bli naturlig laget i verdensrommet.

Kostnaden for oppdraget var omtrent 800 millioner amerikanske dollar, ekslusive kostnaden for oppskytningsfartøyet Atlas V, som var omtrent 183,5 millioner amerikanske dollar. Dette er den tredje planetvitenskapelige oppgaven valgt i New Frontiers-programmet, etter Juno og New Horizons.

Det forventes at den returnerte prøven vil gi forskerne mer viten om dannelsen og utviklingen av solsystemet, dets tidlige stadier jfr. planetdannelser, og kilden til organiske forbindelser som førte til at liv oppstod på jorden.

## Referanser


## Eksterne lenker
*
Helgemorgen

**Helgemorgen** er et direktesendt nyhets- og aktualitetsprogram på NRK Radio, etablert i 2020. Programmet sendes fra NRKs studio i Tromsø. Helgemorgen går ukentlig på lørdag og søndag formiddag på NRK P2 og NRK1. 

Programmet hadde premiere høsten 2020 og har etablert seg som et populært program med rundt  lyttere på NRK P2. Journalistene Morten Kræmer og Arne Egil Tønset har siden starten alternert på å være programledere.

## Kontroverser
4. juni 2022 hadde Helgemorgen et innslag om Ukraina, 100 dager etter den russiske invasjonens begynnelse. Den kontroversielle professoren, Glenn Diesen (f. 1979) fra Universitetet i Sørøst-Norge ble invitert til å kommentere saken. Diesen har tidligere jobbet på økonomihøgskolen i Moskva, og skrevet for den statlige russiske nyhetskanalen RT (tidligere *Russia Today*)  og det kontroversielle nyhetsnettstedet Steigan.no. Dette fikk mange til å reagere kritisk. - Ser at vi burde gitt mer kontekst, innrømmer NRK-redaktør. 

## Referanser


## Eksterne lenker
*Helgemorgen, NRK P2
Håndlaget juletrepynt av blåste glassperler

**Håndlaget juletrepynt av blåste glassperler** er en folkelig håndverkstradisjon i Karkonosze/Krkonoše og Jizerafjellene nord i Mähren i Tsjekkia. 

Teknikken består i å forme glassrør i en messingform mens man varmer opp messingformen og glassrøret, slik at det oppstår en streng av perler som kalles klaustschata. Ved å veksle mellom ulike metallformer kan man lage perler med ulik størrelse og fasong. Strengen kan deretter bli forsølvet innvendig, farget utvendig og dekorert ved hjelp av ulike metoder. Deretter blir strengen delt opp til perler, og montert på tråder slik at perlene danner ulike mønstre og ornamenter. Håndverket anses som et nøkkelelement i den lokale kultur i denne delen av Tsjekkia, og er overlevert i familier i egnen fra generasjon til generasjon.   

Under perioden med sosialistisk økonomi holdt denne håndverkstradisjonen på å forsvinne. Den ble imidlertid bevart i én familie, Kulhavý-familien, som holdt produksjonen gående i sitt verksted og derved reddet kunnskapen fra å forsvinne. Familien har siden fått bistand av utdanningsinstitusjoner og museer til å spre kunnskapen videre. Tradisjonen med å blåse juletrepynt av glass går igjen i folkeeventyr om Krakonoš, fjellenes legendariske hersker; i henhold til folketradisjonen var det Krakonos som lærte menneskene i Mähren å tilvirke glassperler på denne måten.

Håndverkstradisjonen ble i 2020 oppført på UNESCOs liste over verdens immaterielle kulturav.

## Referanser
Utforskende dataanalyse

**Utforskende dataanalyse** (kjent som EDA på engelsk) er det innledende steget i å forstå et datasett. Det hjelper deg til å forstå strukturen i et datasett, oppdage potensielle sammenhenger mellom variablene, danne hypoteser og identifisere mulige problemer i dataene før en begynner å modellere.

Vi ønsker primært å forstå tre aspekter med datasettet:

# hver enkelt variabel for seg
# hver variabel i sammenheng med andre relevante variabler
# data som mangler. Mangler vi viktige data som vi hadde forventet å finne? Kan vi i så fall finne disse et annet sted? 

## Metode
Utforskende dataanalyse kan og bør gjøres på flere måter. En vanlig metodikk er å beregne standard statistiske verdier som aritmetisk gjennomsnitt, median, standardavvik osv. En annen metode er å lage grafiske fremstillinger av dataene.

Vanlige typer grafer er:
* Histogram
* Stolpediagram
* Boksplott
* Spredningsplott

## Hovedgrunner for å lage grafiske fremstillinger

### Visuell forståelse
Menneskehjernen er ekstremt god til å bearbeide visuell informasjon, mye bedre enn å lese tabeller med tall. Derfor er diagrammer, grafer og plott verdifulle måter å forstå og tolke data mer effektivt på. De kan oppsummere komplekse datasett i et lettfordøyelig format og avdekke trender, mønstre og relasjoner som ikke er åpenbare ved å se på rådata.

### Identifisere avvik
Plott hjelper deg med å oppdage avvik eller ekstremverdier i datasettet ditt, som kan skyldes målefeil eller andre problemer. Disse avvikene kan drastisk påvirke dataene dine og resultatene av analysene dine, så det er avgjørende å identifisere og håndtere dem på en passende måte.
    
### Datafordeling
Plott som histogrammer og boksplott kan hjelpe deg med å identifisere dataenes fordeling. Du kan se om dataene dine er normalfordelt, skjevfordelt eller har en bimodal fordeling, noe som kan påvirke hvilke typer statistiske analyser som er passende for dataene dine.
    
### Identifisere relasjoner mellom variablene
Plott som spredningsplott og korrelasjonsmatriser kan hjelpe deg med å forstå forhold mellom ulike variable i datasettet ditt. Dette kan være til hjelp med å danne hypoteser om datasettet, samt hvilke typer modeller eller ytterligere analyser som kan være passende.
    
### Identifisere datakvalitetsproblemer
Plott kan bidra til å tidlig identifisere manglende data, gjentatte oppføringer eller inkonsistente data. For eksempel kan et tidsserieplott avsløre hull i datainnsamlingen, eller et stolpediagram kan vise at visse kategorier er over- eller underrepresentert.

## Eksempel
Om en bare beregner verdier som gjennomsnitt og median så kan man gå glipp av mye informasjon som følgende eksempel viser.
Dataene kommer fra datasauruspakken i R og består av to kolonner med numeriske data for tretten forskjellige grupper. 
Tabellen viser relevante statistiske verdier for hver gruppe og indikerer at hver gruppe er lik hverandre. Plottet viser at dette ikke er tilfelle; gruppene er i realiteten ganske forskjellige fra hverandre.

## Referanser
MS «Vulcanus»

**MS** «**Vulcanus**» er en norsk taubåt bygget ved Bolsønes Verft som byggenummer 169 i 1959. Våren 1959 ble det levert til Det Bergenske Dampskipsselskap. På 1950-tallet var Vulcanus én av fem taubåter i tjeneste ved Bergen Havn. Med en motor på rundt 950 hK var det en av de kraftigste taubåtene på norskekysten.

## Historie
Skipet ble bygget for Det Bergenske Dampskipsselskap ved Bolsønes Verft i Molde i 1959. Det tjenestegjorde fast i Bergen Havn og ble også brukt under sjøsetting ved Stord Verft og ved Ankerløkken Verft i Florø.

I 1986 ble fartøyet solgt til Buksér og Berging. I 2009 ble taubåten for liten for rederiet og de planla selge båten. En gruppe entusiaster ønsket å bevare taubåten. Buksér og Bergning var positive til salget og MS «Vulcanus» ble solgt til Vulcanus Taubåtkompani.

Skipet er fortsatt utstyrt med sin originale Alpha 498V0-motor.

## Galleri

Fil:257085600 Vulcanus in Bergen 01.jpg|Akterdelen på MS «Vulcanus».
Fil:Stord Vulcanus Fjordsteam 2018 (185352).jpg|DS «Stord I» og MS «Vulcanus» i Bergen.
Fil:Ships in the Bergen harbour.jpg|MS «Vulcanus» i 2009 da den fortsatt var eid av Buksér og Berging og rødmalt.


## Referanser


## Eksterne lenker
* 
*
Svenska Castingförbundet

**Svenska Castingförbundet** (stiftet i 1961) er et særidrettsforbund for castingsport i Sverige. Det ble innvalgtalgt i Riksidrottsförbundet i 1961. Forbundets hovedkontor ligger i idrottens hus, Stockholm.

## Eksterne lenker
*
King of Comedy

***King of Comedy*** (originaltittel: *Hei kek ji wong*) er en hongkongkinesisk romantisk dramakomedie fra 1999 regissert av Lee Lik-chi og Stephen Chow. Filmen handler om en kvinnelig bar-entertainer som tar kontakt med en arbeidsledig skuespiller i håp om at han skal forbedre hennes evner til å underholde gjestene. Underveis oppdager de at de har mye til felles og etterhvert oppstår en romanse dem imellom. Hovedrollene spilles av Stephen Chow, Karen Mok, Cecilia Cheung og Ng Man-tat.

*King of Comedy* ble den nest mest innbringende kinofilmen i Hongkong i 1999 (etter den japanske grøsseren *[[Ringu]]*).

I 2019 kom en nyinnspilling kalt *[[The New King of Comedy]].*

## Rollebesetning
(utvalg)

* Stephen Chow – Wan Tin-sau
* Karen Mok – Sister Cuckoo / Cuckoo To
* Cecilia Cheung – Lau Piu-piu
* Ng Man-Tat – Mao
* Johnson Lee – filmregissør
* Lee Siu-kei – bror Kei
* Joe Cheng Cho – informant
* Lam Tsz-sin – Hung
* Tin Kai-man – en av Hungs menn
* Cheng Man-Fai – en av Hungs menn
* Steven Fung Min-Hang – Puis første kjæreste 
* Clarence Hui Yuen – mafia ved nattklubb
* Baat Leung-Gam – Pierre
* Dai Lung – Mester Lung
* Ben Yuen Foo-Wa – Ben
* Roderick Lam Chung-Kei – Kee
* Sunny Luk Kim-Ching – Johnny
* Hau Woon-Ling – Hungs bestemor
* Robert Sparks – Hollywood-produsent
* Jackie Chan – (ukreditert cameo-rolle)

## Referanser


## Eksterne lenker
*
Tromsø ungdomsråd

Tromsø ungdomsråd er ungdommens kommunale medvirkningsorgan i Tromsø kommune. Rådet spiller som broen mellom ungdommen og politikerne for å heve ungdommens stemme i den demokratiske prosessen. Dermed spiller det en nøkkelrolle i å gjøre Tromsø til en god by å vokse opp i.

## Sammensetning
Ungdomsrådet i Tromsø består av 13 medlemmer, hvorav 11 er ordinære medlemmer og 2 er varamedlemmer. 9 av de ordinære medlemmene leder et ansvarsområde, mens de resterende 2 er valgt som intern leder og nestleder. Rådet har også en ansatt sekretær, som har ansvar for å opprettholde kontakt med kommunen.

## Ungdomskonferanse og valg
Ungdomskonferansen er ungdomsrådets årlige begivenhet, organisert av og for ungdom. Over to dager holdes det politiske debatter og aktiviteter for å engasjere ungdom i demokratiske prosesser, samt spre bevissthet om viktige saker som angår unge. Hvert år inviteres alle skoler, ungdomsorganisasjoner og ungdomsklubber i Tromsø til konferansen for å sikre bred og jevn representasjon. I lys av dette velger ungdomskonferansen et nytt ungdomsråd for året fremover.

Alle som deltar på den årlige ungdomskonferansen kan stille til valg. Kandidatene blir innkalt til et intervju med en valgkomité bestående av leder for Tvibit, sekretær i ungdomsrådet og et avtroppende medlem. Valgkomiteen kommer deretter med en innstilling på et nytt ungdomsråd med hensyn til mangfold innen geografi, alder, kjønn, og flere representative faktorer. Etter innstillingen er presentert, åpnes det for en demokratisk benkeprosess med debatt for å sikre et rettferdig valg for alle.

## Europeisk ungdomshovedstad i 2026
I samarbeid med Tromsø ungdomsråd ble Tromsø kommune kåret til Europeisk ungdomshovedstad i 2026. 

## Referanser
Philip Joseph Pierre

**Philip Joseph Pierre** (født 18. september 1954) er sanktluciansk politiker som har vært Saint Lucias statsminister siden 28. juli 2021. Han er også finansminister. Han har vært leder for Santa Lucias arbeiderparti siden 18. juni 2016, og han har representert hovedstaden Castries i nasjonalforsamlingen siden 1997.

Pierre var turistminister fra 1997 til 2000, og han var visestatsminister og minister for infrastruktur, havner og transport fra 2011 til 2016. Mellom 2016 og 2021 var han opposisjonsleder i nasjonalforsamlingen.

Han har studert økonomi og har Master of business administration (MBA) fra University of the West Indies.

Pierre ble medlem i Santa Lucias Arbeiderparti (SLP) i 1985 og var partiets kasserer fra 1986 til 1992. I 1992 stilte han som kandidat til parlamentsvalget, men ble ikke innvalgt. Etter å ha vært leder for SLP fra 1992 til 1997 stilte han på nytt i 1997 og ble innvalgt i parlamentet. SLP dannet regjering etter valget og Pierre ble minister for turisme, sivil luftfart og internasjonale finanstjenester fra 1997 til 2000. Han ble gjenvalgt i 2001, 2006 og 2011. Fra desember 2011 var han visestatsminister og statsråd for infrastruktur, haver og transport. Pierre ble også gjenvalgt i 2016, men SLP tapte regjeringsmakten. Da Kenny Anthony trakk seg som leder for partiet ble Pierre valgt til ny leder fra 18. juni 2016. Han ble også opposisjonsleder i parlamentet.

Han ledet partiet SLP til seier i parlamentsvalget i 2021 og han ble utnevnt til øystatens statsminister 28. juni 2021.

## Referanser
Tømmerrafting

**Tømmerrafting** er en tradisjonell metode for transport av tømmer, varer og personer langs europeiske vannveier. Metoden har historiske røtter tilbake til middelalderen. 

Flåtene kan bli opptil 600 meter lange, 50 meter brede og to meter høye. Historisk kunne rafterne tilbringe ukesvis om bord i flåtene, der de bodde og arbeidet. Konstruksjonsteknikken og navigasjonskunsten er overlevert muntlig fra generasjon til generasjon.

Tømmerrafting i Latvia, Polen, Spania, Tsjekkia, Tyskland og Østerrike ble i 2022 oppført på UNESCOs liste over verdens immaterielle kulturarv.

## Galleri

Fil:Örtzeflößer.jpg|Tømmerrafting i Tyskland ca. 1910.
Fil:Viciebsk, Dźvinski most-Bazylanski. Віцебск, Дзьвінскі мост-Базылянскі (1893).jpg|Illustrasjon av tømmerrafting datert 1893.

## Se også
* Tømmerfløting
* Flak (tømmerfløting)
## Referanser


## Eksterne lenker
*
Samvel Shahramanyan

**Samvel Sergeyi Shahramanyan**, født 1. desember 1978, er en politiker fra den de facto selvstyrte utbryterrepublikken Artsakh (tidligere Nagorno-Karabakh) som har vært president siden 10. september 2023. Han har tidligere vært statsråd for ungdom, sport og turisme, og han er også generalmajor i Artsakhs forsvarsstyrker. Han etterfulgte Davit Ishkhanyan som president.

## Politisk karriere
Shahramanyan er en nær alliert av Artsakhs tidligere president Bako Sahakyan. Da Sahakyan var president (fra 2007 til 2020) var Shahramanyan sjef for Atrsakhs nasjonale sikkerhetstjeneste. Den 29. august 2023 kunngjorde president Arayik Harutyunyan at han ville gå av og tjenestegjøre i Artsakhs milits. Den 31. august gikk han av sammen med statsminister Gurgen Nersisyan. Før han gikk av utnevnte Harutunyan Samvel Shahramanyan til ny statsminister med vide fullmakter.

Den 6. september 2023 ble Shahramanyan nominert til presidentkandidat av tre av opposisjonspartiene i parlamentet, Justispartiet, Den armenske revolusjonære føderasjon, og Artsakhs demokratiske parti. Senere ble hans kandidatur også støttet av det største partiet, Fritt fedreland – UCA-alliansen. Ved presidentvalget, som ble foretatt i parlamentet som indirekte valg 9. september, ble Shahramanyan som eneste kandidat valgt med 22 mot 1 stemme.

## Referanser
Olav Marås

**Olav Marås** (1931–2025) var en norsk bonde og politiker (Ap) fra Radøy. Han var stortingsrepresentant fra Hordaland i én periode 1969–1973, statssekretær i Samferdselsdepartementet 1973–1974 og ordfører i Radøy i to perioder 1983–1990.

Han overtok farsgården Kvamme i Radøy 1954, arbeidet som fjøskontrollør for Bergensmeieriet 1965-1969 og som avdelingsdirektør for Vestlandet i Statens Landbruksbank 1989-1998. Før kommunesammenslåinga mellom Sæbø, Hordabø, Manger og Radøy i 1963 var Marås varaordfører i Sæbø 1959–1963. Fra 1963 til 1972 satt han i kommunestyret og formannskapet i Radøy.

Han skrev lokalhistorie i bøker som *Festskrift - Sæbø ungdomslag 100 år 1903–2003* (2003), *Strileliv : tida som ein gong var : folkeminne frå Radøy* (2008) og *Tjorehagen : livsverket til Olav Tjore* (2018).

Olav Marås døde på Velferdssenteret i Sæbøvågen den 28. september 2025.

## Referanser


## Eksterne lenker
*
Wilhelm Bergling

**Wilhelm Elias Bergling** (født 12. januar 1906 i Hancheng i Shaanxi i Kina, død 11. september 1991 i Sollentuna i Stockholms län i Sverige) var en svensk bibellærer, prest og hellighetsforkynner innen svensk frikirkelighet. Han er farbror til Gunnar Bergling, gift med Linda Bergling. 
## Liv og virke
### Bakgrunn
Wilhelm Bergling var sønn av Robert Bergling og Dagny Aass, og bror tll Morris Bergling, alle Kinamisjonærer. Etter studier ved *Högre latinläroverket* på Norrmalm i Stockholm og på Beskowska skolan studerte han i Oslo høstsemesteret i 1926. 
### Misjonsprest, Kinamisjonær, så virke i Sverige
Han ble presteviet i 1929 i Växjö for virke «inom hednavärlden i Kina» og ble sendt ut som misjonær i Ishih i Shanxi samme år.

Han var sterkt påvirket av hellighetsbevegelsen, og fulgte en allegorisk bibeltolkning, inspirert av A.B.Simpson, D.H.Dolman og C.H.MacIntosh. 

Wilhelm Bergling var en av de få som forble aktive hellighetsforkynnere i Sverige etter at interessen for helliggjørelse begynte å dø hen på midten av 1900-tallet. I førdte del av 1900-tallet var slik forkynnelse umåtelig populør. 

Han er en svensk parallell til dansken Poul Madsen, som satte ham høyt og anbefalte hans bøker.

Wilhelm Bergling giftet seg i 1934 med Margaret Linder (1908–1995). De er begravde på Silverdals griftegård i Sollentuna.

## Bibliografi (utvalg)
* *Den kristnes tre naturer*
* *Dopet till Kristus*
* *Du är en präst Guds barn! Det skall du veta!*
* *Frälsning till fullo*
* *Förebilder*
* *Församlingen i Bibelns ljus*
* *Hur finner man Guds vilja?*
* *Mormonismen, från himmelen eller från människor?*
* *Tabernaklet i öknen, del I*
* *Tabernaklet i öknen, del II*
* *Till hjälp i frestelsen*

## Kilder
* Webside om Wilhelm Bergling
## Referanser
Orangevin

**Orangevin** (hudkontakt hvitvin, ravviner, ambervin eller coppery) er en type hvitvin laget ved å la drueskall og frø være i kontakt med saften, noe som skaper et dypt oransje ferdig produkt.

Vinen er laget på hvite vindruer, men i motsetning til typisk hvitvinproduksjon, blir ikke drueskallet fjernet. Drueskallet blir i kontakt med saften i dager eller for enkelte viner i måneder. Dette gir vinen en dyp oransje farge, og det trekkes ut ekstra tannin og smak, akkurat som i rødviner. Det benyttes lite eller ingen tilsetningsstoffer, noen ganger ikke engang gjær. Smaken blir på denne måten veldig forskjellig fra hvitviner og forskjellig fra orangevin til orangevin. Den har ofte en litt surere smak med innslag av nøtter, honning og frukt.

Den blir beskrevet som en dristig vin og passer til karriretter, tradisjonell japansk, marokkansk, etiopisk og koreansk mat.

Denne måten å lage vin på er gammel, men har fått en ny renessanse de siste 20 årene. I Kaukasus skal man ha laget denne vinen for 5000 år siden.

## Se også

* Vin
* Hvitvin

## Referanser
Dukketeater i Slovakia og Tsjekkia

**Dukketeater i Slovakia og Tsjekkia** er en integrert del av slovakisk og tsjekkisk teater og litterær tradisjon. Dukketeatrene fremstår i mange former, men trekker fremdeles på tradisjonen. Dukkene er som regel formet i tre, og teaterformen er derfor tett forbundet med treskjæringskunsten.

Opprinnelig ble dukketeatrene drevet av omreisende familier. Senere ble tradisjonen tatt opp i lokalsamfunnene og preget av deres språk og temaer, særlig ved bruken av komiske figurer med gjenkjennelige karakteristika. 

Den slovakiske og tsjekkiske dukketeatertradisjonen ble i 2016 oppført på UNESCOs representative liste over menneskehetens immaterielle kulturarv.
Fil:Marionette Opera Prague.jpg|Marionette-teatret i Praha.
Fil:Pohádkový orloj.tif|Dukketeatret i Ostrava.


## Referanser

## Eksterne lenker
*
Magdalena Kotkowska

**Magdalena Kotkowska** (født 1984, Polen) er en billedkunstner som som bor og arbeider i Oslo. Hun arbeider med svært ulike materialer, blant annet håndfarget silke, vann, metall og stein. Kotkowska har en mastergrad i Kunst og håndverk fra Kunsthøgskolen i Oslo, en mastergrad i kunsthistorie fra Universitetet i Wroclaw, og en bachelorgrad i Fotografi fra Kunstakademiet i Poznan. I 2022-2023 kunne man se Kotkowskas metallskulpturer i separatutstillingen "Foreign Body" på KRAFT i Bergen. I 2023 er hun aktuell med et nytt verk i gruppeutstillingen "Lytt til Naturens Stemme" på Norsk Billedhoggerforening, en jubileumsutstilling i forbindelse med 75-årsjubileet til organisasjonen SA Steinskulptur.

Hun har tidligere hatt separatutstillinger på Wroclaw Contemporary Museum (2018), Heimdal Kunstforening (2022), Gressholmen Kro i samarbeid med Kunstnerforbundet (2019) og deltatt i gruppeutstillinger ved Kunstnerforbundet, Oslo (2022 og 2019), Oslo Kammermusikkfestival (2020), Kunsthall Grenland (2020) og Kåken, Oslo (2020).

I 2023 ble Magdalena Kotkowska invitert til å formgi Oslo Opens hederspris, som ble delt ut til kunfstnernettverket Verdensrommet under Oslo Opens åpningsfest 21. april 2023.

Fra 2020-2023 er Kotkowska en av seks kunstnere som har fått atelierplass i Atelier Kunstnerforbundet (AKF). Kunstnerne i AKF-programmet får arbeidslokaler i Kunstnerforbundets øverste etasjer, og får et skreddersydd mentorprogram, med rådgivning og oppfølging av sin kunstneriske praksis. Programmet tilbyr også annen støtte for at kunstnerne skal kunne realisere sine kunstprosjekter best mulig, og arrangementer med fokus på å formidle kunst til et nytt publikum.

## Referanser
Matteo Messina Denaro

**Matteo Messina Denaro**, også kjent som **Diabolik**, (født 26. april 1962 i Castelvetrano på Sicilia i Italia, død 25. september 2023 i L'Aquila i Abruzzo) var en italiensk (siciliansk) mafiaboss. Han ble ansett å være den øverste leder av den sicilianske mafia etter arrestasjonene av av Bernardo Provenzano i 2006 og Salvatore Lo Piccolo i 2007.

Matteo Messina Denaro var sønn av en mafiaboss, og ble kjent nasjonalt i 2001 da avisen *[[L'Espresso]]* hadde et bilde av ham på omslaget med tittelen «Ecco il nuovo capo della Mafia» («Her er den nye mafiabossen»).

## Liv og virke
Matteo Messina Denaro ble født i Castelvetrano i provinsen Trapani. Hans far, Francesco Messina Denaro, var en mafiaboss kjent som Don Ciccio. Denaro lærte seg våpenbruk i 14-årsalderen. «Jeg fylte en kirkegård helt selv» skrøt han en gang. Han skapte seg et ry ved å myrde den rivaliserende bossen Vincenzo Milazzo fra Alcamo og kvele Milazzos gravide kjæreste som var tre måneder på vei.

I juni 1993 gikk han i dekning, og i årevis ble han omtalt som et *fantasma* (spøkelse). Intet overvåkingskamera fikk se hans ansikt; ingen stemmeopptak (foruten ett i 1990-årene som det heftet tvil ved); de eneste fotos var fra hans yngre dager.

Denaro kommuniserte likesom sin forgjenger Bernardo Provenzano blant annet via såkalte pizzini, beskjeder i kode som han gav sine nærmeste undergitte. >

Etter Bernardo Provenzanos død i 2016 og Salvatore Riinas i 2017, ble Messina Denaro sett som den ubestridte sjef for alle sjefer innen den italienske mafia.

## Arrestasjon og dom
Etter 30 år på flukt ble Denaro arrestert den 16. januar 2023 på en privat klinikk i Sicilias hovedstad Palermo, der han under falsk navn fikk kreftbehandling.

Han ble forflyttet med militærfly til fengselet i L'Aquila. Det fengselet har en onkologiavdeling der han ble forhørt av italiensk politi. 

På tiden for hans pågripelse ble Messina Denaros inntekter og eiendom anslått til minst 4 milliarder euro.

I juli 2023 dømte en ankedomstol i Italia Denaro til livstidsfengsel for hans befatning med mordene på anklageren Giovanni Falcone og hans kollega Paolo Borsellino.

## Død
Den 24. september 2023 falt Messina Denaro inn i et irreversibelt koma, og han døde 25. september 2023 i en alder av 61 år. Familiemedlemmer var ved hans leie før han gikk bort.

## Skrifter
*  – via = archive.is.
*Marco Bova (2021). Matteo Messina Denaro, latitante di Stato. Inchieste (in Italian). Roma: Ponte alle Grazie. p. 336. ISBN 8833318427. – via amazon.com.

## Referanser
Vladimir Kara-Murza

**Vladimir Kara-Murza** (født 1981) er en russisk og britisk politisk aktivist, journalist, forfatter, filmprodusent og tidligere politisk fange. Han samarbeidet med avdøde Boris Nemtsov og er viseformann for Open Russia, en organisasjon stiftet av den russiske forretningsmannen Mikhail Khodorkovskij, som forsøker å fremme demokrati i Russland. Han ble valgt til det koordinerende rådet for den russiske opposisjonen i 2012, og hadde vervet som nestleder for Folkets frigjøringsparti fra 2015 til 2016. Han har regissert to dokumentarfilmer, *They Chose Freedom* og *Nemtsov*. Han er også Senior Fellow to the Raoul Wallenberg Centre for Human Rights. I 2018 ble han tildelt the Civil Courage Prize

## Bakgrunn
Kara Murza er utdannet blant annet ved Cambridge. Han har britisk statsborgerskap etter at han kom til Storbritannia som barn.

## Virke
Kara-Murza samarbeidet med den amerikanske forretningsmannen Bill Browder som medvirket til at USA innførte Magnitskij-loven (2016) etter at Sergej Magnitskij døde i fengsel. Storbritannia, Canada og Norge har innført lignende regler. 

Kara-Murza ble arrestert av russisk politi i april 2022 for å ha motsatt seg politiets ordre. Noen timer før arrestasjonen hadde blitt intervjuet på CNN og kalt Putins regjering et "regime av mordere" på bakgrunn av Russlands invasjon av Ukraina. Deretter ble hans fengsling forlenget da nye anklager om å diskreditere det russiske forsvaret ble lagt frem, og i oktober ble nye anklager om forræderi presentert. Menneskerettsorganisasjonen Amnesty International og andre hevder at anklagene er politisk motivert, basert på hans motstand mot Russlands invasjon av Ukraina i februar 2022. I april 2023 dømte en domstol i Moskva ham til 25 års fengsel for landsforræderi. Blant bevisene var en tale han holdt i Oslo i 2021 under prisutdeling med den norske helsingsforskomite. Han ble plassert i en straffekoloni i Omsk i Sibir.

Han ble løslatt som del av den store internasjonale fangeutvekslingen i august 2024. Han ble utvekslet mot Mikhail Mikusjin arrestert i Norge for spionasje. Det var norske myndigheter som forslo Kara-Murza i bytte mot Mikusjin og Storbritannia hadde ingen russiske fanger som kunne utveksles. Kara-Murza sier at han ble forsøkt forgiftet i 2015 og 2017. I mai 2025 var han på Oslo Freedom Forum og uttalte at det har vært en sterk økning i antallet politiske fanger i Russland siden invasjonen av Ukraina i 2022. Kara-Murza kritiserte vestlige sanksjoner som rammer vanlige russere.

## Utmerkelser
Han ble i 2022 tildelt Václav Havel-prisen for menneskerettigheter. I 2024 ble Kara-Murza tildelt Pulitzerprisen for sine modige kommentarer for The Washington Post.

## Referanser


## Eksterne lenker
* 
*
Errol Charles

**Cyril Errol Melchiades Charles**, født 10. desember 1941, er sanktluciansk politiker som har vært fungerende generalguvernør i Saint Lucia siden 11. november 2021 etter at den tidligere generalguvernøren sir Neville Cenac trakk seg.

## Biografi
Han er født i Castries, hovedstaden i Saint Lucia.

Han ble utnevnt til fungerende generalguvernør av daværende dronning Elizabeth II som er Saint Lucias monark og statsoverhode da sir Neville Cenac gikk av. Han ble tatt i ed i Government House (generalguvernørens residens) den 11. november 2021.

Han er katolikk og er gift med Anysia Samuel.

## Referanser
Needing You...

***Needing You...*** (originaltittel: *Goo nam gwa lui*) er en hongkongkinesisk romantisk komedie fra 2000 regissert av Johnnie To og Wai Ka-fai. Filmen handler om Wah og Kinki som jobber ved samme datafirma. Forholdet dem i mellom starter dårlig, men etterhvert oppstår et vennskap som utvikler seg til en romanse. Hovedrollene spilles av Andy Lau og Sammi Cheng.

*Needing You* ble den mest innbringende lokalproduserte filmen i Hongkong i 2000.

## Rollebesetning
(utvalg)

* Andy Lau – Andy Cheung
* Sammi Cheng – Kinki Kwok
* Fiona Leung – Fiona Yu
* Raymond Wong – Roger Young
* Hui Shiu-hung – Ronald
* Florence Kwok – Kitty
* Lam Suet – Martin

## Referanser


## Eksterne lenker
*
Paritta

**Paritta** (Pali), generelt oversatt som «beskyttelse» eller «vokter», er en buddhistisk praksis med å gjenta visse vers eller tekster for å beskytte seg mot dårlig lykke eller fare, så vel som de spesifikke vers og sutraer som messes som paritta tekster. Praksisen med å gjenta eller lytte til paritta suttas begynte svært tidlig i buddhismens historie.

I theravadaskolen opereres det med 29 pari suttas.

## Referanser
IGenius

**iGenius** er et MLM-selskap etablert i 2013, den gang under navnet **Wealth Generators**, senere som **Kuvera Global** før det fikk navnet iGenius i 2021. Selskapet er registrert i delstaten Utah i USA, og grunnleggerne var Ryan Smith, Annette Raynor, Chad Miller og M. Arthur Romano.

I motsetning til de tradisjonelle MLM-selskapene med fysiske produkter i omløp, har iGenius satset på opplæringsprodukter innen finans i tillegg til å tilby investeringer. Ettersom selskapet ikke innehar nødvendig lisens til sistnevnte, har Belgia og Frankrike utstedt offisielle advarsler mot selskapet. I Sverige har Finansinspektionen advart mot å plassere penger i konseptet som de mistenker er en Ponzi-svindel. I Norge har selskapet blitt promotert av blant andre den tidligere Ap-politikeren Aryan Bermeki.

I Danmark har det av Spillemyndigheden blitt gjort en foreløpig vurdering av at iGenius er et pyramidespill.

iGenius har sammen med blant andre BE og Eaconomy vært en del av en nyere trend innen MLM der man i stor grad har rettet seg mot unge personer, samt benyttet influensere og sosiale medier til å promotere selskapet som en vei til et liv i luksus.

## Referanser


## Eksterne lenker
*
Thomas Øye

**Thomas Øye** (født 1970), senere byttet navn til **Thomas Stray**, er en norsk forretningsmann.

## Karriere
Øye begynte som leksikonselger. Øye startet sin finanskarriere som Key Account Manager, hvor han jobbet i fire år hos Coca-Cola Norge fra 1992. Senere ble han megler i meglerfirmaet Norse Securities. Der var han i en periode aksjemegleren som genererte mest provisjon. I 1998 startet han for seg selv og investerte i selskaper som ikke var notert på børsen. I 2000 kjøpte Øye en strandvilla på Bygdøy av Svein Erik Bakke for 50 millioner kroner, men da Øye ikke klarte å betale et avdrag på dette kjøpet, ble han i 2002 slått personlig konkurs. Møbelhandler Svein Jønsson kjøpte senere opp all gjelden i Øyes konkursbo.

### Dubai
I 2001 flyttet Øye permanent til Dubai, De forente arabiske emirater. I 2020 grunnla Thomas Stray Endemaj Funds i Dubai, som er et finansselskap spesialisert innen investeringsforvaltning. Selskapet har nå hovedkontor i Dubai. I Dubai grunnla Stray også selskapene Private Driver og INVITE Dubai.

## Referanser


## Eksterne lenker
*Offisielt nettsted
Gamle Nybergsund bru

**Gamle Nybergsund bru** er ei veibru som krysser Trysilelva ved Nybergsund i Trysil kommune i Innlandet. Den ble åpnet i 1929 og forsterket i 1949. Den er i stål, smal og har lysregulert enveiskjøring. Etter at den nye Nybergsund bru ble åpnet 2005 har den blitt nedklassifisert til kommunal vei. 

## Se også
*Liste over broer i Norge
*Liste over broer i Norge etter lengde

## Eksterne lenker
* Trysil kommune: Nybergsund bru blir kommunal (28.07.2004)
Luomusjoki

**Luomusjoki** (nordsamisk: *Luopmošjohka*) er ei elv i Utsjok kommune i Lappland i Finland. Den er ei sideelv til Karigasjoki og en del av Tanavassdraget. Elva renner mot sør fra Stuorrajávri til samløpet med Karigasjoki, og er 12,7 kilometer lang, eller 22,0 km regnet fra vassdragets utspring på Geavvogeašoaivvit.

## Referanser
Gamle Rostbrui

**Gamle Rostbrui** er ei veibru i Sel kommune i Innlandet fylke. Den var del av E6 frem til 1983, da den ble erstattet av Rostbrui, og har blitt del av en privat vei. Brua er ei 45,5 meter lang fagverksbro.

## Eksterne lenker
* Gamlebrua på Mapillary
Stuorrajávri (Utsjok)

**Stuorrajávri** (nordsamisk) er en innsjø i Utsjok kommune i Finland. Den er en del av Tanavassdraget. Fra sørvestenden av sjøen renner elva Luomusjoki, som er ei sideelv til Karigasjoki. Like sør for Stuorrajávri ligger Nuorttatjávri, og mellom de to sjøene ligger en esker, en smal landtunge dannet under nedsmeltingen av innlandsisen etter siste istid.

Sjøene omtales ofte under fellesnavnet Luomusjärvet.

## Referanser
Luomusjärvet

**Luomusjärvet** (nordsamisk: *Luopmošjávrrit*) er et fellesnavn på en gruppe innsjøer i Utsjok kommune i Finland.Tvers gjennom området hvor sjøene ligger går en esker, en smal grusrygg dannet under nedsmeltingen av innlandsisen etter siste istid. Eskeren går i retning nordøst til sørvest, med innsjøene rundt den på begge sider. De største sjøene, Stuorrajávri og Nuorttatjávri, ligger i midten, med mindre innsjøer i nordøst og sørvest. Landryggen mellom Stuorrajávri og Nuorttatjávri er bare 50 meter bred på det smaleste.

## Referanser
Trust Me (sang)

**Trust Me** er en sang av boybandet a1. Den ble utgitt i 2012 som andre singel fra albumet Rediscovered. Sporet beskrives som "å ta en ny musikalsk rute, med en rå 1960-tallsinspirert lyd." Singelens coverbilde ble tatt på Cebu på Filippinene når bandet besøkte en veldedighetskonsert for organisasjonen YoungLife.

## Utgivelse
"Trust Me" ble utgitt som den offisielle hovedrollen, og andre totalt sett, singel fra albumet 5. oktober 2012. Sporet beskrives som "å ta en ny musikalsk rute, med en rå 1960-tallsinspirert lyd." En musikkvideo ble filmet for sporet, og den har premiere 22. oktober. Sporet toppet seg som nr. 4 på den norske singellisten, og ble den mest suksessrike singelen fra albumet så langt.

## Musikkvideo
Musikkvideoen til "Trust Me" ble filmet i Norge av Orkan Films, og regissert av Marius Olsen. Videoen inneholder bandet og andre ukjente artist(er). Historien til videoen forteller historien om en kjærlighet som aldri har vært permanent, en brud som er lykkelig gift med en annen brudgom, som fester helt inn i 1960-tallets stil med dans og musikk, men på slutten dreper hun alle i rommet , inkludert bandet og brudgommen hennes, ved å bruke giftig gass. På slutten vises en liste over bryllupsdatoene hennes merket med X, og en annen umerket dato er uthevet, noe som indikerer at hun skal gifte seg igjen.

## Referanser
Pinot gris

**Pinot gris** (**Pinot grigio**, **Ruländer**) er en drue som går fra gråblå til brunrosa. (gris er fransk for grå.) Druen anses som ganske enkel å dyrke og finnes i mange nyanser. Druen benyttes til hvitviner, og også noe til dessertviner. 

Vindruen er utsatt for edelråte.

Viner produseres av denne druen i Alsace (Frankrike), Nordøst-Italia, Baden og Pfalz (Tyskland), Østerrike, Øst-Europa samt i Australia og New Zealand.

I Italia heter druen Pinot grigio, i Tyskland kalles den tradisjonelt Ruländer og i Ungarn heter druen Szürkebarát.

## Smak og struktur
Druen gir vin som er lett og tørr, med aromaer av sitrus, melon og grønt eple.

## Referanser
Novoprokopivka

**Novoprokopivka** (ukrainsk: Новопро́копівка) er en landsby i Polohy rajon i Zaporizjzja oblast i Ukraina. Landsbyen administreres fra Tokmak.

Under den russisk-ukrainske krig hadde ukrainske styrker i slutten av september 2023, nådd utkanten av landsbyen i sin offensiv for å gjenerobre området.
## Referanser
Viktor Nikolajevitsj Sokolov

**Viktor Nikolajevitsj Sokolov** (russisk: Виктор Николаевич Соколов; født 4. april 1962) er en offiser i den russiske marinen som siden 2022 er admiral og kommandør for Svartehavsflåten.

Som visekommandør i 2016 hadde Sokolov ansvaret for en avdeling i Nordflåten som deltok i operasjoner utenfor kysten av Syria under den russiske intervensjonen der. Etter flere måneders operasjoner ble Sokolov takket for sine tjenester av stabssjefen, hærgeneral Valerij Gerasimov, og returnerte med styrken til flåtens baser i Nord-Russland.

I januar 2020 forlot han stillingen som visekommandør for Nordflåten for å tiltre sin nye rolle som leder av N. G. Kuznetsov Sjøkrigsskole. I august 2022, i forbindelse med den russiske invasjonen av Ukraina, ble det kunngjort at han hadde tatt kommandoen over Svartehavsflåten.

Ukraina hevdet at Sokolov ble drept 22. september 2023 da hovedkvarteret til Svartehavsflåten i Sevastopol ble truffet av kryssermissiler avfyrt av Ukraina.

## Referanser
Jama’at Nasr al-Islam wal Muslimin

**Jama’at Nasr al-Islam wal Muslimin** (JNIM) er en militant Jihad salafi paraplyorganisasjon i Sahel i Vest-Afrika formet i 2017 ved sammenslåingen av Ançar Dine, Katiba Macina, AQIMs Sahara-avdeling og Al-Mourabitoun med Iyad Ag Ghaly som felles leder. JNIM ble i 2018 ble utpekt som terrororganisasjon av USAs utenriksdepartement.
Organisasjonen driver en vedvarende voldelig konflikt med sivile, lokale og internasjonale sikkerhetsstyrker og FN-styrker i Mali, Niger og Burkina Faso.

Ved etableringen i 2017 erklærte lederne sin tilslutning til lederne for al-Qaida, AQIM og Taliban. JNIM har både samarbeidet og vært i konflikt med andre jihadist-grupper, i første rekke Den islamske staten i Stor-Sahara (ISGS). Etter brudd mellom de to gruppene sommeren 2019, skal det ifølge CSIS i løpet av 2019 og 2020 ha vært 125 sammenstøt mellom dem med til sammen 731 drepte. De har også tidvis samarbeid med Burkina Faso-baserte Ansar ul Islam. 

Frankrikes operasjon Barkhane har eliminert enkelte ledere og tatt ut en del stridende, men ikke lyktes i å redusere aktiviteten. Organisasjonen kontrollerer enkelte sentrale områder i Mali.

Grupperingen framstår som multietnisk, selv om de konstituerende enhetene i større grad følger etniske linjer. Den rekrutterer i lokalbefolkningens misnøye med myndighetene knyttet til korrupsjon og overgrep, og benytter seg av såkalt *pastoral populisme*, der den knytter an til lokale og etniske konflikter. Mens Ançar Dine har en hovedbase av Tuareger, ledes Katibat Macina av Fulanien Amadou Koufa, en imam-sønn fra små kår som ble venn med Iyad Ag Ghaly og fra før årtusenskiftet reiste omkring og forkynte religiøs vekkelse og sosial revolusjon for de fattige. Koufa har forsøkt å rekruttere blant Fulani-befolkningen. Før han etablerte katibat Macina i 2016, var han militære kommandør i Ançar Dine. Pr 2021 var det uklart i hvilken grad al-Mourabitoun, ledet av Mokhtar Belmokhtar, og AQIMs Sahara-avdeling, ledet av Djamel Okacha, fremdeles opptrer som selvstendige enheter eller er konsolidert inn i de andre. JNIMs aktivitet i Mali, Niger og Burkina Faso har vært økende, med gjennomsnittlig 32 angrep i måneden i 2019, økt til 41 i 2020 og 59 i 2021.  

I 2023 fortsatte konfliktnivået i Mali å eskalere, med JNIM som den mest aktive parten med over 180 angrep, inkludert en serie større angrep på militære prosisjoner, blokader av byer og sentrale veier.

## Referanser
Gleinåsen

**Gleinåsen** er et område i tettstedet Midtbygda i Asker. Gleinåsen ligger ved siden av Midtbygda Barneskole. Det er en lekeplass ved Almebakken, I 2019 ble lekeplassen oppusset. 

Gleinåsen snøpark er en bakke med skibånd som tar brukerne til toppen av bakken. Skibåndet driftes av  snøparken på frivillig basis, og er gratis å benytte for alle. Bakken brukes til både aking, snowboard og ski. I vintersesongen er bakken opplyst frem til klokken 22. Det er også en grillhytte ved toppen av bakken. Besøkende til bakken benytter parkeringen til Midtbygda skole.
Solidaritet med Kurdistan

**Solidaritet med Kurdistan** er en medlemsorganisasjon som ifølge politisk plattform og vedtekter tar sikte på å mobilisere til aktivt solidaritetsarbeid med det kurdiske folkets kamp for sjølråderett, demokrati og kvinnefrigjøring. Alle som støtter dens formål, slik det er beskrevet i plattformen, og betaler kontingent, kan bli medlemmer.

Solidaritet med Kurdistan samarbeider med kurdiske organisasjoner i Norge for å styrke kontakten mellom nordmenn og kurdere i Norge.

Solidaritet med Kurdistan ble stiftet 10.november 2014. Foreningen jobber med å bygge ut organisasjonen landet over. Lokallagene er den viktigste enheten i organisasjonen.

Solidaritet med Kurdistan arbeider for at flere nordmenn får direkte kjennskap til situasjonen i Kurdistan. Ved siden av informasjonsarbeid organiseres også solidaritetsturer til Kurdistan.

## Eksterne lenker
* https://solidaritetmedkurdistan.no/
Midtbygda skole (Asker)

**Midtbygda skole** er en barneskole som ligger i Asker kommune. Skolen ligger rett ved Gleinåsen.

## Historie

Midtbygda skole ble etablert i 1955 som svar på den voksende befolkningen og flere barn i Røyken. Skolen begynte som en beskjeden struktur, men gjennom årene har den gjennomgått flere oppgraderinger og utvidelser for å kunne tilby moderne undervisning.

I 2011 gjennomgikk Midtbygda skole en betydelig utvidelse for å imøtekomme den økende befolkningsveksten i området. Denne utvidelsen inkluderte nybygg og modernisering av eksisterende fasiliteter for å sikre at skolen kunne fortsette å levere høykvalitets utdanning i moderne omgivelser.

Etter utvidelsene i 2011 hadde skolen kapasitet til å ha rundt 500 elever. Skolen ble også utstyrt med en stor ny gymsal og et velutstyrt bibliotek i andre etasje. Skolen fikk også et stort nytt lekeområde med fotballbane, skatepark, husker og turnapparater.
Marcel Ciolacu

**Ion-Marcel Ciolacu**, født 28. november 1967, er en rumensk politiker som fra 15. juni 2023 har vært Romanias statsminister. Han er også leder for Romanias sosialdemokratiske parti (PSD).

Hans rikspolitiske karriere startet da han i 2018 ble utnevnt til visestatsminister i regjeringen til Mihai Tudose. Han skal angivelig ha blitt håndplukket for å rapportere omkring Tudose til den daværende parlamentspresidenten Liviu Dragnea som selv var avskåret fra statsministerposten på grunn av en korrupsjonssak. Ciolacu brøt imidlertid forbindelsen til Dragnea og allierte seg med Tudose. Da Tudose trakk seg i januar 2018 ble Ciolacu satt på sidelinja. Han fikk større innflytelse etter at Dragnea i 2019 ble dømt til 3 år og 6 måneders fengsel for maktmisbruk. Ettersom sosialdemokratene hadde flertall i begge kamrene i parlamentet ble Ciolacu valgt til parlamentspresident med 172 mot 120 stemmer. Han etterfulgte den fengslede Liviu Dragnea.

Den nyvalgte lederen for PSD, Viorica Dăncilă, led et klart nederlag ved presidentvalget i november 2019, og Ciolacu overtok som fungerende leder av partiet. På partikongressen 22. august 2020 ble han valgt til partiets leder med overvelden margin – 1310 stemmer for og 91 for motkandidaten. Ciolacu ledet partiet til seier i parlamentsvalget, men han fikk ikke flertall for å danne regjering. Etter den politiske krisen i 2021 måtte regjeringen til Florin Cîțu gå av. Hans parti, Det nasjonalliberale parti (PNL), som var en del av regjeringskoalisjonen, inngikk nå samarbeid med Ciocalus sosialdemokrater og dannet ny regjering med PNLs Nicolae Ciucă som regjeringssjef.

Da Ciucă gikk av overtok Ciocalu som regjeringssjef fra 15. juni 2023.

## Referanser
National League (Sveits) 2023/24

**[[National League (Sveits)|National League]] 2023/24** var den 86. sesongen av National League og er det øverste nivået i sveitsisk ishockey sesongen 2023/24.

## Tabellen

## Lagene

## Sluttspillet

## Referanser


## Eksterne lenker
*
Ivan Vindheim

**Ivan Vindheim** (født 1971) er en norsk næringslivsleder. Han har siden 2019 vært administrerende direktør i sjømatselskapet Mowi.

Vindheim kommer fra Sunnfjord. Han er utdannet siviløkonom og statsautorisert revisor fra Norges handelshøyskole, og har også første og andre avdeling jus fra Universitetet i Bergen. Han arbeidet deretter i Deloitte og som økonomidirektør i Rolls-Royce-selskapet Bergen Engines.

I 2007 ble han CFO i Lerøy Seafood Group, før han i 2012 gikk til samme stilling i Marine Harvest (senere kjent som Mowi). Vindheim overtok som Mowis administrerende direktør etter Alf-Helge Aarskog i 2019.

Vindheim er politisk aktiv i partiet Høyre, og ble etter kommunestyre- og fylkestingsvalget 2023 vararepresentant til Bergen bystyre 2023–2027.

## Referanser
Larvik Sjakklubb

**Larvik Sjakklubb** ble stiftet 19. desember 1919. Klubben tilhører Vestfold og Telemark Sjakkrets og er tilknyttet FIDE gjennom Norges Sjakkforbund. Forløperen til klubben var Larvik Schakselskab, som ble stiftet i 1903, men som kun var aktiv noen få år med Colin Archer som formann.  

Nimzowitsch besøkte Larvik i 1925 for å gi et foredrag om sjakk og spille simultanpartier mot 41 spillere i klubben. Senere var Reti i 1929 og Bogoljubov i 1931 på besøk i Larvik for å gi simultanoppvisninger.   

I 1936 meldte Larvik Sjakklubb seg ut av sjakkforbundet i protest mot den norske deltakelsen i *[[Sjakk-OL 1936|Schack-Olympia]],* på oppfordring fra en av klubbens beste sjakkspillere og fremtidige motstandsmann Emil Reiersen. Flere medlemmer i Larvik-familien Sachnowitz var aktive medlemmer i klubben før andre verdenskrig.

Svein Tore Fesche var en dominerende klubbspiller hos Larvik i 30 år fra 70-årene. Fesche vant NM i sjakk for synshemmede hele 26 ganger frem til 2005, og deltok som representant for Norge i sjakk-olympiaden for blinde i 1985.    

I 2019 publiserte formann Bjarte Engeset en bok om klubbens hundreårige historie. Larvik Sjakklubb arrangerte også NM i sjakk på vegne av Norges Sjakkforbund i jubileumsåret 2019.  

Larvik Sjakklubb har hatt mange forskjellige spillelokaler i Larvik, men har i 2020-årene arrangert spillekvelder og turneringer i Tollkammeret.   

## Referanser


## Eksterne lenker
* Offisielt nettsted
Letitia James

**Letitia Ann James** (født 1958) er en amerikansk jurist og politiker (Det demokratiske parti). Hun ble valgt som attorney general i delstaten New York i 2019. James var den første afroamerikaner og dessuten den første kvinne til å bli valgt til dette vervet.

## Referanser


## Eksterne lenker
*